section_heading: Geografska obilježja
paragraph_text: Na području južno od zaljeva, znanom kao Gulf Country, nalazi se biljna zajednica tropske savane. Godišnje ima po jedno suho i jedno vlažno razdoblje, suho razdoblje traje od travnja do studenog, a vlažno od prosinca do ožujka. U ta tri mjeseca padne većina godišnje količine padalina, te niža područja često poplave. U zaljevu se prosječno pojavljuju tri tropska ciklona godišnje, u razdoblju od studenog do travnja.